ابو المحاسن جمال الدین یوسف ابن الأمیر سیف الدین تغری بردی الأتابکی الیشبقاوی الظاهری (هیجری قمری ۸۱۳-جو ایلدن ۸۷۴-جو ایله‌جه) میصر مملوک سۇلطانلیغی‌نین آدلیم تاریخچی‌سی و یازیچی‌سی. «تغری بردی» آدی تۆرک دیلینده، بو گۆن یازی قۇراللاری‌یله «تنگری بئردی» یازیلیر و «الله وئردی» معنی‌سینده دیر. یوسف، تغری بردی‌نین ۶ اوْغلوندان بیریدی. آتاسی‌نین اؤلوموندن سوْنرا میصرین قاضی‌القضاةـی ناصرالدین محمد اوْنون تربیتین بوْینونا آلدی. ناصرالدین محمد دن سوْنرا جلال الدین عبدالرحمان بلقینی، یوسفی تربیت ائدیب قرآنـین حیفظینی اوْنا اؤرگتدی.